Qaysi hududda qurilish korxonalari ko‘proq faoliyat yuritayotgani to‘g‘risida ma’lumot berildi. Foto: Kun.uz 2023 yilning 1 may holatiga respublikada jami 36 009 ta qurilish korxonalari faoliyat ko‘rsatib kelmoqda. Statistika agentligining dastlabki ma’lumotlariga ko‘ra, ulardan 1 666 tasi joriy yilning yanvar-aprel oylarida yangi tashkil etilgan. Hududlar kesimida faoliyat yuritayotgan qurilish korxonalari soni bo‘yicha Toshkent shahri yetakchilik qilmoqda – 7 139 ta. Undan keyingi o‘rinlardan Toshkent viloyati (3 086 ta) va Farg‘ona viloyati (3 014 ta) joy oldi. Ushbu ko‘rsatkich qolgan hududlar kesimida quyidagicha ko‘rinishga ega: Qashqadaryo viloyati – 2 970 ta;   Samarqand viloyati – 2 554 ta;   Buxoro viloyati – 2 566 ta;   Surxondaryo viloyati – 2 548 ta;   Andijon viloyati – 2 378 ta;   Qoraqalpog‘iston R. – 1 873 ta;   Namangan viloyati – 1 779 ta;   Xorazm viloyati – 1 736 ta;   Jizzax viloyati – 1 613 ta;   Navoiy viloyati – 1 533 ta;   Sirdaryo viloyati – 1 220 ta.